id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id tr nl id id pl id id ms id id id ms id id ms id id ms ms tl id tr eo en en en ms ms id id id id id ms ms id id id id en id id ms ms id eo id ms tr de en ms id id ms id id id ms id id id id id ms ms en en en en en id id id id id en id id jv ms id id it es id id en id ms ms ms ms ms ms
Sengkuang Cina, Rupanya Ada Banyak Khasiat Di Sebalik Tumbuhan Ini!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
7 Khasiat Sengkuang Cina Yang Anda Hanya Akan Tahu Lepas Baca Artikel Ini!
Ditulis oleh Ahmad Farid Disemak pada 21/06/2022
Disemak secara perubatan oleh Dr. Joseph Tan
Penulis yakin bahawa masih ramai yang belum tahu tentang khasiat sengkuang cina pada tubuh badan manusia kerana tumbuhan ini mungkin kurang popular dalam kalangan masyarakat kita.
Jom terus baca artikel ini kalau mahu tahu lebih lanjut!
Untuk mendapatkan lebih banyak info tentang Pemakanan Sihat, sila dapatkannya di sini.
Apa itu sengkuang cina?
Untuk pengetahuan anda semua, tumbuhan ini dinamakan sebagai water chestnut dalam bahasa Inggeris meskipun ia bukan pula sebahagian daripada keluarga kekacang.
Ia mungkin dikenali dengan nama tersebut ekoran rupanya yang hampir mirip dengan buah berangan atau chestnut sedangkan ia tergolong di dalam kategori sayuran berumbi.
Sangat popular di benua dan rantau kita, sayuran ini banyak digunakan dalam masakan ekoran rasanya yang manis. Apa yang menarik lagi, ada banyak cara untuk memasak.
Anda mungkin boleh goreng, kukus, panggang atau makan begitu sahaja dalam usaha untuk mendapatkan khasiat sengkuang ini yang mungkin masih ramai lagi belum tahu.
Jangan terkejut pula jika kami kata sayuran ini boleh buat anda tambah sihat, ia mungkin benar!
Apa khasiat sengkuang cina?
Menurut sorotan kajian yang lepas, tumbuhan ini memang punya banyak khasiat. Dalam pada itu, setiap 100 gram (3.5 auns) sayuran ini mungkin akan mengandungi nutrisi seperti yang berikut:
Kalori – 97 kcal
Karbohidrat – 23.9 gram
Lemak – 0.1 gram
Protein – 2 gram
Serat – 3 gram
Khasiat sengkuang cina #1. Sebatian antioksidan
Sebatian antioksidan yang wujud secara semula jadi di dalam sayuran ini adalah sangat penting bagi melindungi tubuh badan individu daripada sebarang aktiviti radikal bebas.
Radikal bebas yang terkumpul dan terjadi di dalam tubuh badan mungkin akan melemahkan sistem imun lantas meningkatkan risiko kondisi kronik seperti diabetes dan kanser.
Berita baik buat anda, kandungan ferulic acid, gallocatechin gallate, epicatechin gallate, dan catechin gallate di dalam sayuran ini akan dapat bantu meneutralkan aktiviti radikal bebas itu.
#2. Membantu dalam penurunan berat badan
Seperti mana yang telah kami nyatakan di atas tadi, tumbuhan ini mengandungi jumlah kalori yang sangat rendah. Jadi, ia sangat sesuai diambil jika anda mahu kawal berat badan.
Bukan itu sahaja, sengkuang ini juga adalah antara jenis high volume food dengan kandungan air sekitar 74% sekali gus mampu bantu individu rasa kenyang dengan lebih lama.
#3. Menyokong sistem penghadaman tubuh badan
Dipercayai, 12% daripada jumlah keperluan serat seharian individu itu boleh dipenuhi hanya dengan ambil sengkuang ini lantas membuktikan ia memang kaya dengan nutrisi ini.
Dengan khasiat ini, maka masalah berkaitan dengan sistem pencernaan seperti kondisi sembelit, cirit-birit, buasir, asid refluks dan lain-lain lagi mungkin akan dapat dielakkan.
#4. Mengurangkan risiko sakit jantung
Dalam amalan rawatan tradisional orang lama, sengkuang ini juga mungkin sering digunakan untuk membantu merawat masalah tekanan darah tinggi serta isu yang berkaitan.
Pengambilannya turut dipercayai mampu menurunkan risiko sakit jantung ekoran tekanan darah yang sudah terkawal serta sangat tinggi dengan nutrien kalium dan potasium.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Khasiat sengkuang ini #5. Menyejukkan badan
Antara khasiat yang mungkin paling menarik, sayuran ini turut dipercayai mampu menyejukkan badan. Ia adalah kesan yang hampir sama seperti ketika anda minum air kelapa.
Tambah lagi dengan cuaca di negara kita yang kerap sahaja panas, agak sesuai untuk anda ambil tumbuhan ini!
Khasiat sengkuang ini #6. Mengelakkan kanser
Antara oksidan yang wujud di dalam tumbuhan ini adalah ferulic acid. Saintis mendapati bahawa ia mampu membantu menghambat dan melawan pertumbuhan sel kanser.
Antara jenis kanser yang dipercayai dapat dielakkan adalah kanser kulit, tulang, tiroid dan payudara!
#7. Bagus untuk bayi demam kuning
Penyakit jaundis itu mungkin biasa akan berlaku kepada bayi yang baru lahir. Dalam perubatan tradisional, ramai ibu bapa yang menggunakan kunyit, bawang dan lain-lain herba termasuk juga sengkuang ini untuk dijadikan ubatan sapuan.
Pun begitu, anda harus tahu bahawa tidak wujud bukti saintifik yang kata khasiat sengkuang cina ini betul berkesan atau tidak dan ia mungkin harus kekal sebagai alternatif sahaja.
Bagaimana cara ambil sengkuang cina?
Ia tidak sukar dan anda boleh ambil dalam dua cara mudah yakni sebagai makanan atau minuman!
Sebagai makanan, anda boleh makan isinya begitu sahaja setelah kulitnya dikopek dan dibuang. Atau anda juga boleh masak ia dengan cara goreng, kukus, rebus, panggang serta lain-lain.
Sebagai minuman, anda boleh minum isinya begitu sahaja setelah ia diekstrak menjadi bentuk jus. Atau anda turut boleh cari ia di pasar raya terdekat untuk menjimatkan masa dan tenaga.
Hello Health Group tidak menawarkan nasihat perubatan, diagnosis atau rawatan.
Facts About Water Chestnuts, Calories, Health Benefits And Side Effects, https://betterme.world/articles/water-chestnut-benefits/, Accessed Apr 25 2022.
12 Health Benefits of Water Chestnuts and How to Add Them to Your Diet, https://1md.org/article/12-health-benefits-water-chestnuts, Accessed Apr 25 2022.
Benefits of water chestnut…, https://myhealthonly.net/water-chestnut-benefits/, Accessed Apr 25 2022.
6 Wonderful Benefits Of Water Chestnuts, https://www.organicfacts.net/water-chestnuts.html, Accessed Apr 25 2022.
The Health Benefits of Water Chestnuts and Quick Recipes, https://www.farrinstitute.org/water-chest-nuts/, Accessed Apr 25 2022.
7 Teh Herba Yang Popular & Bagus Untuk Kesihatan! Paling Ramai Suka Minum No. 4
5 Jenis Herba Ini Ada Banyak Manfaat Kesihatan, Paling 'Top' Sekarang Ini Herba #4
Ditulis oleh Ahmad Farid Disemak pada 21/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.